Վերլուծաբան Արմեն Հովհաննիսյանը հայտարարեց,որ Արցախի միացումը ՀՀ Անկախության հռչակագրի կետերից մեկն է,եւ օր առաջ անհրաժեշտ է այն իրականացնել: Իսկ այն մասին, թե Արցախի միացումը կբերի պատերազմի, Հովհաննիսյանն ասաց. «Օրեր առաջ Ալիեւն ասաց, որ ինքը երբեք չի համակերպվի հայկական երկու պետությունների գոյության հետ: Նպատակահարմար է, որովհետեւ մեր վրայից ծանր բեռ ենք իջեցնում, բայց փոխարենը գցում ենք մեր համերկրացիների` արցախցիների վրա: Դա անընդունելի է եւ անհեռանկարային: Բոլորս էլ գիտենք, որ ազատագրված տարածքները պետք է վերաբնակեցնել: Ի՞նչ պաշարներով դա պետք է արվի: Ասում են, ունի լայն ինքնավարություն, իսկ ով ասեց, որ մենք ցանկանում ենք խլել այն, հակառակը, այն կօգնի նոր Հայաստանի ստեղծմանը: ՄԵնք չենք ցանկանում խլել, ցանկանում ենք տալ»: